section_heading: Razvoj projekta
paragraph_text: Ben Affleck i Matt Damon u originalu su napisali scenarij za triler: mladić iz problematičnog dijela južnog Bostona natprirodne inteligencije postaje meta FBI-a koji u njemu vidi potencijalnog agenta. Predsjednik studija Castle Rock Entertainment Rob Reiner ih je natjerao da izbace aspekt trilera iz priče i fokusiraju se na odnos između Willa Huntinga (Damon) i njegovog psihologa (Williams). Na Rainerov zahtjev priznati scenarist William Goldman pročitao je scenarij i dodatno predložio da klimaks filma treba biti Willova odluka da slijedi svoju djevojku Skylar u Kaliforniju. Goldman je konstantno negirao uporne glasine da je on napisao scenarij za Dobri Will Hunting ili da je sudjelovao na njemu kao konzultant.<ref>Pogledati Goldmanove memoare Which Lie Did I Tell? U svojoj knjizi Which Lie Did I Tell? Goldman je istaknuo da je nakon što je pročitao scenarij i proveo jedan dan s njegovim autorima njegova jedina kontribucija bila slaganje s komentarima Roba Reinera. Napisao je: "Mislim da je jedini razlog nevjerice da su Matt Damon i Ben Affleck zbilja napisali scenarij bila čista ljubomora. Bili su mladi, zgodni i slavni; ubijmo jebače."<ref>Goldman, William (2001). Which Lie Did I Tell?: More Adventures in the Screen Trade. Vintage. pg. 333. ISBN 0-375-70319-5